**ZAPISNIK**

s 13. Sjednice Predsjedništva Vatrogasne zajednice grada Samobora održane 15. ožujka 2021. godine u prostorijama Dobrovoljnog vatrogasnog društva Bobovica, Bobovica 20.

Početak sjednice u 18:10 sati.

Sjednica je sazvana pismenim putem s priloženim Dnevnim redom.

Prisutni članovi Predsjedništva: Željko Koščica, Mladen Žitković, Dubravko Matijaščić, Marijan Telišman, Tomislav Slamar, Damir Domin i Zdenko Jednar.

Prisutni članovi nadzornog odbora: Branko Tomašković

Ostali prisutni: Renato Hribar

Opravdani: Dražen Stunja, Stjepan Celizić, Tomislav Jurec i Krunoslav Makarun.

Predsjednik Željko Koščica otvorio je sjednicu, pozdravio prisutne članove Predsjedništva i Nadzornog odbora te potvrdio da sjednici može donositi pravovaljane odluke.

Predsjednik Željko Koščica predložio je slijedeći;

**DNEVNI RED**

1. Usvajanje zapisnika s:

10. sjednice Predsjedništva

11. telefonske sjednice Predsjedništva

12. online sjednice Predsjedništva

1. Izvješće o radu Vatrogasne zajednice Grada Samobora
2. Izvješća o financijskom poslovanju, informacija
3. Prijedlog za zapovjednika Vatrogasne zajednice Grada Samobora
4. Pripreme za godišnju izbornu skupštinu Vatrogasne zajednice Grada Samobora
5. Zamolbe
6. Razno

**Jednoglasno je usvojen Dnevni red.**

**AD 1.) Usvajanje zapisnika s:**

**10. sjednice Predsjedništva**

**11. telefonske sjednice Predsjedništva**

**12. online sjednice Predsjedništva**

Primjedbi nije bilo.

**Jednoglasno su usvojeni zapisnici s 10.,11. i 12. sjednice Predsjedništva**

**AD 2.) Izvješće o radu Vatrogasne zajednice Grada Samobora**

Željko Koščica, ovakvo priloženo izvješće o radu za 2020. godinu predali smo u Grad te u koliko ima netko izmjena ili dopuna neka kaže te ćemo to uvrstiti.

Mladen Žitković, u kratko je pročitao izvješće o radu za 2020. godinu.

Izmjena i dopuna nije bilo.

**Jednoglasno je usvojeno izvješće o radu za2020. godinu.**

**AD 3.) Izvješća o financijskom poslovanju, informacija**

Željko Koščica, pročitao i prokomentirao financijska izvješća za 2020. godinu.

Članovi primili na znanje ovu informaciju.

**AD 4.) Prijedlog za zapovjednika Vatrogasne zajednice Grada Samobora**

Željko Koščica, zakonom je regulirano tko može biti zapovjednik Zajednice, temeljem toga predlažem Mladena Žitkovića, dipl. ing. za zapovjednika Zajednice.

Dubravko Matijaščić, što je sa zamjenikom Zapovjednika Vatrogasne zajednice grada Samobora?

Željko Koščica, možemo imati zamjenika Zapovjednika.

Mladen Žitković, budemo ga birali na sjednici zapovjedništva Vatrogasne zajednice grada Samobora.

Članovi primili na znanje prijedlog za imenovanje zapovjednika Vatrogasne zajednice grada Samobora.

**AD 5.) Pripreme za godišnju izbornu skupštinu Vatrogasne zajednice Grada Samobora**

Željko Koščica, još jednom apeliram na Dobrovoljna vatrogasna društva da usvoje svoje Statute, kako bi mogli održati skupštinu Vatrogasne zajednice grada Samobora. U ovom trenu ne znamo lokaciju održavanja skupštine ili će biti u Centru za mlade Bunker ili u Kinu Samobor. Epidemiološke mjere moraju se poštivati. Gosti se neće pozivati. Detaljnije ćemo dogovoriti na idućem predsjedništvu.

**AD 6.) Zamolbe**

Željko Koščica, primili smo odluke od DVD-a Klokočevac i DVD-a Rude vezanu uz stavljanje na raspolaganje starih vozila Vatrogasnoj zajednici grada Samobora. Kako u Vatrogasnoj zajednici nema nekoga tko bi želio navedena vozila predlažem da se vozila daju na raspolaganje matičnim vatrogasnim društvima s time da se brišu iz evidencije Zajednice te se za navedena vozila više ne mogu tražiti financijska sredstva.

**Jednoglasno je usvojen prijedlog o davanju na raspolaganje starih vozila DVD-a Rude i DVD-a Klokočevac.**

Željko Koščica, primili smo zamolbu DVD-a Bobovica o financijskim sredstvima za uređenje doma u visini od 25.000,00kn. Temeljem pravilnika na to imaju pravo.

Željko Koščica, pristigla nam je zamolba DVD-a Drežnik za veliki servis kombi vozila s iznosom ponude od Vasilja d.o.o. od 5.800,00 kn, mi smo dobili ponudu od drugog servisa vs iznosom od 2.700,00 kn. Predlažem da se isplate financijska sredstva u visini od 2.700,00 kn.

**Jednoglasno su odobrena financijska sredstva s iznosom od 2.700,00 kn za servis kombi vozila DVD-a Drežnik.**

Željko Koščica, dobili smo dopis vezan uz servis navalnog vozila DVD-a Veliki Lipovec. DVD Veliki Lipovec nije do sada tražio financijska sredstva za navalno vozilo predlažem da se odobre financijska sredstva u punom iznosu od 8.218,75 kn

**Jednoglasno su odobrena financijska sredstva za servis navalnog vozila DVD-a Veliki Lipovec s iznosom od 8.218,75 kn.**

Željko Koščica, primili smo zamolbu od DVD-a Galgovo za servis pumpe na navalnom vozilu s iznosom od 5.625,00 kn. Predlažem da se isplate tražena financijska sredstva.

**Jednoglasno je usvojen prijedlog o isplati financijskih sredstva u visini od 5.625,00 kn za servis pumpe na vatrogasnom vozilu DVD-a Galgovo.**

Željko Koščica, primili smo dopis od DVD-a Galgovo vezan uz servis kompleta izolacijskih aparata. Vatrogasna zajednica nema financijska sredstva za atestiranje vatrogasnih aparata, društva primaju redovan financijska sredstva pa bi iz tih sredstva trebala plaćati takve stvari.

Nakon kraće rasprave donesen je slijedeći **zaključak:** zatražiti ponudu za servis i atest izolacijskih aparata za vatrogasna društva; Rude, Bregana, Samobor i Galgovo. Maksimalni broj servisiranih kompleta aparata po društvu su dva kompleta. Nakon što Vatrogasna zajednica grada Samobora primi ponudu vidjeti će se s kojim će financijskim sredstvima sudjelovati.

**AD 7.) Razno**

Željko Koščica, žalosno je da niste donijeli u Vatrogasnu zajednicu opremu koju smo tražili za potresom pogođeno društvo. Jedino je DVD Petkov Breg donesao nešto opreme. Kada mi tražimo nitko se ne želi odazvati a kada vi tražite mi se moramo odazvati.

Damir Domin, DVD Samobor je sudjelovao u svim aktivnostima koje ste tražili. Mi smo bili aktivni na potresom pogođenom području te smo sami sudjelovali u pomoći.

Dubravko Matijaščić, DVD Bregana je isto sudjelovala u pomoći jednoj obitelji s financijskim sredstvima koje smo im uplatili na račun.

*Rasprave nije bilo.*

Željko Koščica, hvala Vam na suradnji te bi zaključio Sjednicu.

Sjednica završila u 19:45 sati.

**ZAPISNIČAR PREDSJEDNIK**

Renato Hribar ,v.r. Željko Koščica, v.r.

*Sjednica snimljena pod brojem: 210315\_001*